I Vesthimmerlands Kommune har kommunen siden marts måned tjent 2,1 mio. kroner på at lade private virksomheder købe en reklameplads på 35 af kommunens biler. Og den ide har spredt sig til landets øvrige kommuner, skriver Erhvervsbladet. I Odense skal byrådet vedtage de endelige retningslinjer på området, og Københavns Kommune vil nu sælge reklameplads på 13 bygninger, 450 biler og på 150 uniformer, som kommunens ansatte bruger. » Vi har sluppet for at skulle spare en halv million ved det her. Vi har fået 160 aftaler med forskellige virksomheder, og vi forventer, at det tal bliver større, siger Vesthimmerlands kommunes planlægningschef Carsten Christensen, til Erhvervsbladet.

Opsummering:
Flere og flere kommuner finasierer deres udgifter ved at lade private firmaer reklamere på biler og bygninger.